עדי זליכוב-רלוי

כריכת הספר: "ילדג" מאת עדי זליכוב-רלוי. איורים: אביאל בסיל
עדי זליכוב-רלוי (נולדה ב-25 באוגוסט 1980) היא סופרת, עורכת ומתרגמת ישראלית. זליכוב רלוי היא עורכת תחום ספרות הילדים והנוער בהוצאת ידיעות ספרים.

== ביוגרפיה ==
זליכוב-רלוי נולדה וגדלה בתל אביב.

למדה בבית הספר התיכון צייטלין.

זליכוב-רלוי בוגרת תואר ראשון במשפטים ותואר שני בעיתונות ותקשורת ציבורית מאוניברסיטת בר-אילן.

בעבר ניהלה זליכוב-רלוי את המחלקה המסחרית באתר סלונה, הייתה מנהלת תוכן ודיגיטל בכירה ב"רוני ארנון תקשורת", ושימשה כעיתונאית ועורכת בליידי גלובס, nrg מעריב, סלונה ומגזינים נוספים.

זליכוב-רלוי ערכה מחקר אקדמי בתקשורת וייצוגים מגדריים, בשיתוף עם דוקטור עליזה לביא מהמחלקה לתקשורת באוניברסיטת בר-אילן.

בנוסף שימשה כעוזרת מחקר במרכז רקמן לקידום מעמד האישה, אצל דוקטור רות הלפרין-קדרי.

כיום זליכוב-רלוי כותבת קבועה במיזם הישראלי ללימוד תנ"ך: 929-תנ"ך ביחד, כותבת מדור ספרותי קבוע בעיתון "הארץ" וטור קבוע במגזין מוצש: מגזין תרבות חברה ופנאי היוצא לאור מדי שבוע, החל מאפריל 2011, על ידי מקור ראשון.

בנוסף כותבת זליכוב-רלוי טור בעיתון הילדים החודשי "אדם צעיר", ומלמדת קורסי כתיבת ספרי ילדים במכללת מנשר לאמנות.

זליכוב-רלוי מתגוררת בגבעת שמואל, נשואה לליאור, ואמא לשלושה.

== ספריה ==
* טוב שם טוב, ידיעות ספרים, ספריית פיג׳מה, 2024. איורים: רותם טפלו. מעשיה מחורזת על זוג סוחרים בשוק, שק מטבעות גנוב וילדה חכמה שמוצאת פתרון מבריק במיוחד לתעלומה. 
* אבד כלבלב, ידיעות ספרים, 2022. איורים: אביאל בסיל. סיפורם המחורז של ילד וכלבלב המחפשים זה את זה.
* 12 נשים, ידיעות ספרים, 2021. איורים: יהלי זיו. סיפורן של 12 נשים יהודיות שעשו היסטוריה.
* לימונדה, ידיעות ספרים וספריית פיג'מה, 2019. איורים: אביאל בסיל. סיפור מחורז על צמד ילדים המחליטים להקים דוכן לימונדה שכונתי. הספר נבחר למצעד הספרים המומלצים של משרד החינוך בשנת תשפ"א. בנוסף, חולק בשנת תשפ"א במסגרת ספריית פיג'מה לכל גני החובה בארץ (ספר יהלום).
* מרחב מוגן, ידיעות ספרים, 2019. רומן המספר את סיפורם של דיירי בניין בבית משותף. זהו ספרה הראשון למבוגרים של זליכוב-רלוי.
* חור בספינה, ידיעות ספרים, PJ library, ספריית פיג'מה, 2018. איורים: שירז פומן. סיפורם של עשרה מלחים המשיטים יחד ספינה, ואחד מהם מחליט לקדוח בה חור. גרסה מחורזת ומודרנית לסיפור התלמודי הממחיש את האִמרה הידועה מאת חז"ל: "כל ישראל ערבים זה בזה". רב מכר, ספר יהלום - עם מכירה של למעלה ממאה אלף עותקים. הספר תורגם לאנגלית ולספרדית ויצא בארצות הברית ובדרום אמריקה.
* ילדג, ידיעות ספרים, 2017. איורים: אביאל בסיל. סיפור שבמרכזו עומדת ילדה חוקרת היוצאת להרפתקה במצולות הים. הספר נכנס אל מצעד הספרים המומלצים של משרד החינוך בשנת תש"ף.
* מעשיה לנר ראשון, עם עובד, 2015. איורים: אביאל בסיל. מעשיית חג ציורית ומחורזת לכל המשפחה. הספר מעשיה לנר ראשון היה לרב מכר ועמד בראש מכירות הספרים במשך שבועות ארוכים.

כריכת הספר: "מעשיה לנר ראשון" מאת עדי זליכוב-רלוי. איורים: אביאל בסיל
===תרגומים===
*משאית כחולה קטנה בדרך לבית הספר, אליס שרטל, ידיעות ספרים, 2022.
*ג׳רונימו, דייוויד וואליאמס, ידיעות ספרים, 2022
*ההיפופוטם הראשון על הירח, דייוויד וואליאמס, ידיעות ספרים, 2022
*לילה טוב משאית כחולה קטנה, יצא לאור בידיעות ספרים בשנת 2020
*קקי של חד קרן, מאת אמה אדמס. יצא לאור בידיעות ספרים בשנת 2019
*דחפוזאור, מאת מייקל וייט. יצא לאור בידיעות ספרים בשנת 2018
*מכתב הקסם, מאת אלינור מילצ'ן. יצא לאור בידיעות ספרים בשנת 2018
*משאית כחולה קטנה בעיר הגדולה, מאת אליס שרטל. יצא לאור בידיעות ספרים בשנת 2017

== קישורים חיצוניים ==

* [http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=1&dum=true&srt=rank&vid=NLI&frbg=&vl%28freeText0%29=עדי+זליכוב+&scp.scps=scope%3A(NNL%29 ספרים שכתבה עדי זליכוב-רלוי] באתר הספרייה הלאומית
* [https://atmag.co.il/משפחה/עדי-זליכוב-רלוי סופרת הילדים שממציאה את החוקים מחדש], ראיון באתר המגזין [https://atmag.co.il/ "את"].
* [https://www.haaretz.co.il/family/adizelichov ארץ הפלאות], המדור הספרותי של עדי זליכוב רלוי, אתר [https://www.haaretz.co.il/family/adizelichov הארץ].
* [http://ha-pinkas.co.il/tag/עדי-זליכוב-רלוי/ הסופרת עדי זליכוב-רלוי] באתר הפנקס
* [http://www.929.org.il/author/712 הטורים של עדי זליכוב-רלוי] באתר 929
* [http://saloona.co.il/blog/tag/עדי-זליכוב-רלוי/ פוסטים מאת עדי זליכוב-רלוי] באתר סלונה
* [http://adizr.blogspot.co.il/ קרוא וכתוב], הבלוג של עדי זליכוב-רלוי
* 
* [http://www.nrg.co.il/online/1/ART1/682/701.html אם אני אינני אני אז מי אני בכלל], כתבה של עדי זליכוב-רלוי באתר Nrg
* 
* [https://korebasfarim.com/2017/05/29/השאלון-עם-עדי-זליכוב-רלוי-מחברת-הספר-מ/ השאלון עם עדי זליכוב-רלוי] באתר [https://korebasfarim.com הקורא בספרים]
* פרויקט [https://z.ynet.co.il/short/content/2018/LifeCreation/article.aspx?id=8 "יצירת חיי"], ספר ילדים להנצחת יובל אבבה ודורית בינסאן ז"ל, [https://z.ynet.co.il/short/content/2018/LifeCreation/ ynet]
* 

== הערות שוליים ==

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:גבעת שמואל: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980